AfriForum Jeug oorhandig petisie aan Sanral om studente vry te stel van e-tol - AfriForum Jeug
“Ons is baie tevrede met die verloop van die veldtog. Mnr. Mona het onderneem om ons versoek aan die minister voor te lê en belowe dat ons binne die volgende maand terugvoer sal ontvang,” sê Henk Maree, nasionale voorsitter van AfriForum Jeug.
Studente verdien nie ‘n vaste inkomste nie.
Indien studente wel deur middel van afloswerke ‘n inkomste verdien, is dit uiters wisselvallig.
Die inkomste is so laag, dit is onder die belastingdrempel.
Talle studente kan slegs studeer met studiebeurse wat hulle ten duurste moet afbetaal, hulle het geen geld vir ekstra uitgawes nie.
Talle studente maak gebruik van saamrygeleenthede, net soos taxi’s, om die koste van vervoer te bespaar.
AfriForum Jeug het die volgende aangevra:
Alle geregistreerde voltydse studente wat ‘n motorvoertuig besit, d.w.s in sy of haar naam het, moet vrygestel word van e-tol.
Alle voertuie wat deur ouers aan ’n geregistreerde voltydse student verskaf is, en waarvoor die ouers kan bewys dat die student die voltydse bestuurder van die voertuig is, moet vrygestel word.